132. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 3422.ΙΕ΄/07/97 της 3/7 Νοεμ. 1997 (ΦΕΚ Β΄980) Τροποποίηση του Κανονισμού οικονομικής διαχείρισης ΟΛΠ, ενσωμάτωσης της πρόσθετης αμοιβής του ΟΛΠ από τους χρήστες του λιμένος λόγω απασχόλησης προσωπικού κατά Σάββατα, Κυριακές και εξαιρέσιμες ημέρες και τροποποιήσεως των περί TRANSIT εμπορευματοκιβωτίων διατάξεων. Έχοντας υπόψη: 1.Τις διατάξεις: α. Του Α.Ν. 1559/1950 (ΦΕΚ 252 Α΄) που κυρώθηκε με τον Νόμ. 1630/51 (ΦΕΚ 8 Α΄), όπως αυτός τροποποιήθηκε και συμπληρώθηκε από τον Νόμ. 2323/1953 (ΦΕΚ 66 Α΄). 20.Δ.δ.131-132 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) β. Της αριθ. 45057/11/72 ΚΥ Α περί κανονισμού οικονομικής Διαχείρισης ΟΛΠ (ΦΕΚ 57/Β/73) όπως αυτή ισχύει σήμερα. γ. Του άρθρ. 6 του Νόμ. 1220/81 (ΦΕΚ 296/Α). δ. Του Κανονισμού και Τιμολογίων Εργασιών Φορτ/σεων και Μεταφορών (ΚΤΕΦΜ) ΟΛΠ όπως ισχύει σήμερα. ε. Του άρθρ. 29 Α του Νόμ. 1558/85 (ΦΕΚ 137 Α΄) «Κυβέρνηση και Κυβερνητικά Όργανα, όπως προστέθηκε με το άρθρ. 27 του Νόμ. 2081/1992 (ΦΕΚ 154 Α΄) και τροποποιήθηκε με το άρθρ. 1 παρ. 2α του Νόμ. 2469/1997 (ΦΕΚ 38 Α΄). 2.Την αριθ. 1107147/1239/0006Α/4.10.96 (ΦΕΚ 922Β/1996) ΚΥ Α Πρωθυπουργού και Υπ. Οικονομικών «περί ανάθεσης αρμοδιότητας στους Υφυπουργούς Οικονομικών». 3.Του άρθρ. 67 του Νόμ. 2065/97 «Αναμόρφωση της  άμεσης φορολογίας και άλλες διατάξεις» (ΦΕΚ 113 Α΄). 4.Την αριθ. 230/9.9.97 Πράξη του ΔΣ/ΟΛΠ. 5.Το αριθ. 23303/3046/22.9.97 έγγραφο του ΟΛΠ καθώς και την αριθ. 2844/3.9.97 σχετική Υπηρεσιακή Εισήγηση της Αρμόδιας Δ/νσης του Οργανισμού. 6.Την ανάγκη παροχής κινήτρων για την προσέλκυση νέων φορτίων στον λιμένα Πειραιά σε IN TRANSIT Εμπορευματοκιβώτια. 7.Το γεγονός ότι από την εφαρμογή της απόφασης αυτής δεν προκαλείται δαπάνη σε βάρος του Προϋπολογισμού του ΝΠΔΔ του ΟΛΠ ενώ η κατά μονάδα απώλεια των εσόδων του Οργανισμού από την μείωση των συγκεκριμένων τιμολογίων σύμφωνα με την αριθ. 2844/3.9.97 σχετική Εισήγηση της Αρμόδιας Υπηρεσίας του ΟΛΠ θα καλυφθεί από την προσδοκώμενη αύξηση των φορτίων από την παροχή κινήτρων, αποφασίζουμε: 1.Εγκρίνουμε την τροποποίηση του Κανονισμού Οικονομικής διαχείρισης του ΟΛΠ, την ενσωμάτωση της πρόσθετης αμοιβής του ΟΛΠ από τους χρήστες του λιμένος για την κάλυψη της δαπάνης που προκύπτει από την καταβολή της αμοιβής του εργατοϋπαλληλικού προσωπικού του ΟΛΠ που απασχολείται κατά Σάββατα, Κυριακές και εξαιρέσιμες ημέρες, στα δικαιώματα και Τιμολόγια του ΟΛΠ και την τροποποίηση και συμπλήρωση των περί TRANSIT εμπορευματοκιβωτίων διατάξεων σύμφωνα με την αριθ. 230/9.9.97 πράξη του ΔΣ/ΟΛΠ ως ακολούθως: Α. Εγκρίνεται η ενσωμάτωση, της πρόσθετης αμοιβής του ΟΛΠ από τους χρήστες του λιμένος, που θεσπίστηκε με τις 401/92 και 415/92 πράξεις ΔΣ/ΟΛΠ, για την κάλυψη της δαπάνης που  προκύπτει από την καταβολή της αμοιβής του εργατοϋπαλληλικού προσωπικού του ΟΛΠ που απασχολείται κατά Σάββατα, Κυριακές και εξαιρέσιμες ημέρες, προς τον σκοπό αύξησης της παραγωγικότητας και βελτίωση της ανταγωνιστικότητας του λιμένος, σύμφωνα με το άρθρ. 67 του Νόμ. 2065/92, στα παρακάτω ανά τόννο ή τεμάχιο κ.λ.π., δικαιώματα και τιμολόγια του ΟΛΠ: 1.Του Κανονισμού και Τιμολογίων Φορτοεκφορτώσεων και Μεταφορών, συμπεριλαμβανομένων και των προσαρτημάτων αυτού, καθώς και 1 ου , 2 ου , 3 ου , 4 ου  και 5 ου  Ειδικών Τιμολογίων εκτός από το Τιμολόγιο των πρακτορειακών Δικαιωμάτων του άρθρ. 20 του ΚΤΕΦΜ/ΟΛΠ. 2.Του Κανονισμού και Τιμολογίων Δικαιωμάτων επί πλοίων/Πλωτών Ναυπηγημάτων στη Λιμενική Περιοχή του ΟΛΠ. 3.Του Κανονισμού και Τιμολογίων Πλωτών Μέσων. 4.Του Κανονισμού Λειτουργίας και Εκμετάλλευσης Πλωτών και Μονίμων Δεξαμενών. 5.Των Τιμολογίων και Δικαιωμάτων χρήσης και Εκμίσθωσης Μηχανικών Μέσων και Εργαλείων Φορτοεκφόρτωσης κλπ. 6.Όλων των αποθηκευτικών Δικαιωμάτων του Κανονισμού Επιβολής Αποθηκευτικών και λοιπών Δικαιωμάτων, των ειδικών Τιμολογίων αποθηκευτικών, των αποθηκευτικών επί ευφλέκτων και εκρηκτικών, των αποθηκευτικών Δικαιωμάτων και Δικαιωμάτων χρήσης των κυψελών των σιταποθηκών (SILOS), ως και των από το άρθρ. 7 του ΚΕΑΔ/ΟΛΠ οριζομένων Δικαιωμάτων χρήσης υπαιθρίων χώρων για εναπόθεση γαιανθράκων, ορυκτών, μεταλλευμάτων χύμα κλπ, υλικών επισκευαζομένων, μετασκευαζομένων και κατασκευαζομένων πλοίων. 7.α.Του ενιαίου Τιμολογίου Ζωνών (Α μέχρι Η). β. Του Τιμολογίου Ναυτικών Πρακτόρων (τροχοφόρων γραφείων). γ. Του Τιμολογίου Εκδοτηρίων Ακτής Ποσειδώνος. δ. Του Τιμολογίου Μεταλλικών Υποστέγων. (Μετά τη σελ. 290,514) Σελ. 290,515 Τεύχος 1371 Σελ. 21 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.132 ε. Της τιμής μονάδας που ισχύει για όλους τους μετά από διαγωνισμό ή με απ΄ ευθείας συμφωνία παραχωρηθέντες χώρους, οι οποίου δεν μπορούν να υπαχθούν σε κανένα από τα παραπάνω Τιμολόγια. 8.Των Τιμολογίων Υδροδότησης στην κατά νόμο χερσαία και θαλάσσια λιμενική περιοχή του ΟΛΠ. Τα προκύπτοντα από την πάνω ενσωμάτωση κλάσματα μονάδων δραχμής στρογγυλοποιούνται ως εξής: α. Γενικά στην αμέσως ανώτερη μονάδα της δραχμής. β. Προκειμένου περί των Τιμολογίων Δικαιωμάτων επί πλοίων/πλωτών ναυπηγημάτων και δεξαμενών, που υπολογίζονται ανά μονάδα χωρητικότητος  ή ΗΡ ή Αγγλικό πόδα μήκους, καθώς και των αποθηκευτικών δικαιωμάτων, κλάσματα της δραχμής πέραν του δεκάτου στρογγυλοποιούνται στην αμέσως ανώτερη μονάδα του δεκάτου. Β. Εγκρίνεται η αντικατάσταση του αποφατικού της 190/97 πράξης του «περί τροποποιήσεως του τιμολογίου επί φορτοεκφόρτωσης εμπορευματοκιβωτίων TRANSIT και θέσπισης κινήτρων για προσέλκυση των φορτίων αυτών», ως εξής: Α.1.Εγκρίνεται η τροποποίηση και συμπλήρωση του τιμολογίου 5 του άρθρ. 13 του ΚΤΕΦΜ/ΟΛΠ ως εξής: α. Με την προσθήκη της εξής Δ παραγράφου: Δ. Για κάθε τύπο πλοίου που εξυπηρετείται στις λιμενικές εγκαταστάσεις του ΟΛΠ για τη φορτοεκφόρτωση  IN TRANSIT (δια της προκυμαίας) εμφόρτων ή κενών εμπορευματοκιβωτίων με γερανοφόρα ή σε περίπτωση βλάβης ή μη λειτουργίας της με ένα πλωτό γερανό. Ετήσια κίνηση εμπορευματοκιβωτίων, Μονάδα υπολογισμού δικαιωμάτων, Εργασίες επί πλοίου. 1.Από 1 έως 5.000 κινήσεις ετησίως, Τεμάχιο έμφορτο ή κενό, 70,5 $. 2.Από 5.001 έως 20.000 κινήσεις ετησίως, Τεμάχιο έμφορτο ή κενό, 57 $. 3.Από 20.001 έως 100.000 κινήσεις ετησίως, Τεμάχιο έμφορτο ή κενό, 48,5 $. 4.Από 100.001 και άνω κινήσεις ετησίως, Τεμάχιο έμφορτο ή κενό, 41,5 $. Στο παραπάνω τιμολόγιο έχει ενσωματωθεί η πρόσθετη αμοιβή του ΟΛΠ από τους χρήστες του λιμένος για την κάλυψη της δαπάνης που προκύπτει  Σελ. 290,516 Τεύχος 1371 Σελ. 22 από την καταβολή της αμοιβής του εργατοϋπαλληλικού προσωπικού του ΟΛΠ που απασχολείται κατά Σάββατα, Κυριακές και εξαιρέσιμες ημέρες, προς τον σκοπό αύξησης της παραγωγικότητας και βελτίωσης της ανταγωνιστικότητας του λιμένος, σύμφωνα με το άρθρ. 67 του Νόμ. 2065/92. Διευκρινίζεται ότι το παρακάτω τιμολόγιο θα παραμείνει ως έχει διαμορφωθεί και μετά την έγκριση της 195/97 πράξης ΔΣ/ΟΛΠ. β. Με την συμπλήρωση της 1 ης  έκπτωσης με τη φράση: «πλην των TRANSIT εμπορευματοκιβωτίων που εξυπηρετούνται στη Γερανογέφυρα». γ. Με την προσθήκη της εξής 3 παραγράφου στο Κεφάλαιο των εκπτώσεων: «3.Στις εργασίες φόρτωσης και εκφόρτωσης εμφόρτων TRANSIT εμπορευματοκιβωτίων εκτός από αυτά που εξυπηρετούνται με τη Γερανογέφυρα έκπτωση 35%». δ. Με την προσθήκη της εξής 8 ης  σημείωσης: «8α)Το τιμολόγιο 5Δ εφαρμόζεται σε οποιοδήποτε πλοίο που εξυπηρετείται για τη φορτοεκφόρτωση με τη γερανογέφυρα TRANSIT (δια της προκυμαίας) εμφόρτων ή κενών εμπορευματοκιβωτίων. Τα δικαιώματα αυτά καθώς και τα σχετικά δικαιώματα για υπερωρίες υπαλλήλων βεβαιώνονται και εισπράττονται σε δραχμές μετά την δραχμοποίηση των αντίστοιχων δικαιωμάτων σε δολλάρια ΗΠΑ υπολογιζομένου με την επίσημη τιμή FIXING και έως και του εκατοστού της δραχμής κατά την ημερομηνία της σχετικής προκαταβολής των δικαιωμάτων. 20.Δ.δ.132 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) β. Τα τιμολόγια 5Δ2, 5Δ3 και 5Δ4 εφαρμόζονται για τα μετά τη συμπλήρωση των 5.000 ή 20.000 ή 100.000 κινήσεων τεμαχίων ή και από του 1 ου  φορτοεκφορτωνομένου εμπορευματοκιβωτίου με τις εξής προϋποθέσεις: Εντός του μηνός Δεκεμβρίου εκάστου έτους θα κατατίθενται: Δήλωση των ενδιαφερομένων ότι εντός του επομένου έτους θα πραγματοποιήσουν άνω των 5.000 ή 20.000 ή 100.000 κινήσεων TRANSIT εμπορευματοκιβωτίων με τη γερανογέφυρα (σύνολο εκφορτωθέντων – φορτωθέντων, εμφόρτων ή κενών). Εγγυητικές επιστολές Τραπέζης αξίας ίσης με τις διαφορές που προκύπτουν μεταξύ των δικαιωμάτων που υπολογίζονται με την εφαρμογή της τιμολογιακής κλίμακας και των δικαιωμάτων που υπολογίζονται με την εφαρμογή του τιμολογίου που αντιστοιχεί στις κινήσεις που δήλωσαν ότι θα πραγματοποιήσουν. Σε περίπτωση μη πραγματοποίησης της δηλωθείσας κίνησης τα φορτοεκφορτωτικά δικαιώματα υπολογίζονται σύμφωνα με το τιμολόγιο που προβλέπεται για την πραγματοποιηθείσα κίνηση και η προκύπτουσα  διαφορά θα καλύπτεται από τις κατατεθείσες εγγυητικές επιστολές, το υπόλοιπο των οποίων θα επιστρέφεται. Η ισχύς των εγγυητικών επιστολών θα είναι χωρίς χρονικό περιορισμό και θα επιστρέφονται εντός τριμήνου μετά τη συμπλήρωση των 5.000 ή 20.000 ή 100.000 κινήσεων. Α.2.Εγκρίνεται η τροποποίηση και συμπλήρωση του τιμολογίου 11 του άρθρ. 13 του ΚΤΕΦΜ/ΟΛΠ ως εξής: α. Με την αντικατάσταση της παρ. 3 του Κεφ. Β ως  εξής: 3.Δια της προκυμαίας. Ένα δικαίωμα εργασιών επί πλοίου για πλοίο που εκφορτώνει και ένα δικαίωμα εργασιών επί πλοίου για το πλοίο που φορτώνει. Διευκρινίζεται ότι για να εφαρμοστούν οι περί TRANSIT εμπορευματοκιβωτίων σχετικές διατάξεις θα πρέπει τα εμπορευματοκιβώτια να εκφορτώνονται από πλοία εξωτερικού και να μεταφορτώνονται σε πλοία του εξωτερικού έμφορτα χωρίς πραγματοποίηση ουδεμίας επέμβασης επί του περιεχομένου τους. Όσον αφορά τα κενά εμπορευματοκιβώτια να εκφορτώνονται και να μεταφορτώνονται ως κενά από πλοία εξωτερικού σε πλοία εξωτερικού και οι εργασίες να διενεργούνται με τη γερανογέφυρα. β. Με τη διαγραφή των εκπτώσεων της παρ. V. του Κεφ. Δ. Α.3.Εγκρίνεται η συμπλήρωση της παρ. 2 α του τιμολογίου Β του άρθρ. 15 του ΚΤΕΦΜ/ΟΛΠ και μετά τη φράση ..  και εφαρμόζεται το τιμολόγιο 5 Α΄ με τη συμπλήρωση της φράσης και 5 Δ. Α.4.Εγκκρίνεται η τροποποίηση και η συμπλήρωση της παρ. 11 του Κεφ. Α του άρθρ. 19 του ΚΤΕΦΜ/ΟΛΠ ως εξής: α. Με  την αρίθμηση του τιμολογίου της παρ. ΙΙ σε εδάφ. α της παρ. ΙΙ με τίτλο: Γενικά (εισαγωγή εξαγωγή κλπ) και β. Με την προσθήκη του εξής β εδαφίου: β. Επί TRANSIT (δια της προκυμαίας) εμφόρτων ή κενών εμπορευματοκιβωτίων εκφορτωνομένων με τη γερανογέφυρα. Κατηγορία VII/1, VII/2, Μονάς Υπολογισμού Τεμάχιο έμφορτο ή κενό, Εργασίες επί πλοίου 2 $. Στο παραπάνω τιμολόγιο έχει ενσωματωθεί η πρόσθετη αμοιβή του ΟΛΠ από τους χρήστες του λιμένος για την κάλυψη της δαπάνης που προκύπτει από την καταβολή της αμοιβής του εργατοϋπαλληλικού προσωπικού του ΟΛΠ που απασχολείται κατά Σάββατα, Κυριακές και εξαιρέσιμες ημέρες, προς τον σκοπό αύξησης της παραγωγικότητας και βελτίωσης της ανταγωνιστικότητας του λιμένος, σύμφωνα με το άρθρ. 67 του Νόμ. 2065/92. Διευκρινίζεται ότι το παραπάνω τιμολόγιο θα παραμείνει ως έχει διαμορφωθεί και μετά την έγκριση της 195/97 πράξης ΔΣ/ΟΛΠ. Α.5.Εγκρίνεται η μη καταβολή αποθηκευτικών δικαιωμάτων για χρονικό διάστημα 15 ημερών από την ημερομηνία εκφόρτωσης των TRANSIT εμπορευματοκιβωτίων εμφόρτων ή κενών. Σε περίπτωση παραμονής τους πέραν των 15 ημερών εφαρμόζονται τα αντίστοιχα τιμολόγια (εμφόρτων TRANSIT ή κενών εμπορευματοκιβωτίων) από την 16 η  ημέρα της ημερομηνίας εκφόρτωσής τους, το δε χρονικό διάστημα των 15 ημερών προσμετράται στο συνολικό χρόνο παραμονής τους για τον υπολογισμό των σχετικών αποθηκευτικών δικαιωμάτων. (Μετά τη σελ. 290,516) Σελ. 290,517 Τεύχος 1371 Σελ. 23 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.132 Α.6.Εγκρίνεται η μη καταβολή αποθηκευτικών δικαιωμάτων για χρονικό διάστημα 7 ημερών από την ημερομηνία εκφόρτωσης των εμπορευματοκιβωτίων TRANSIT που περιέχουν επικίνδυνα φορτία (ΙΜΟ) ή εμπορευματοκιβωτίων που περιέχουν σύμμικτο φορτίο επικινδύνων εμπορευμάτων (ΙΜΟ) και μη. Σε περίπτωση παραμονής τους πέραν των 7 ημερών εφαρμόζεται το αντίστοιχο τιμολόγιο από την 8 η  ημέρα της ημερομηνίας εκφόρτωσής τους, το δε χρονικό διάστημα των 7 ημερών προσμετράται στο συνολικό χρόνο παραμονής τους για τον υπολογισμό των σχετικών αποθηκευτικών δικαιωμάτων. Α.7.Εγκρίνεται η τροποποίηση και η συμπλήρωση της παρ. 3 του άρθρ. 15 του ΚΟΔ/ΟΛΠ  και όσον αφορά τη φράση: «των τιμολογίων 5 Α και 5 Γ» με την αντικατάστασή της ΜΕ ΤΗ ΦΡΑΣΗ: «των τιμολογίων 5 Α, 5 Γ και 5 Δ». Η παρούσα να δημοσιευθεί στην Εφημερίδα της Κυβερνήσεως, η δε ισχύς της να αρχίσει από την δημοσίευσή της.

[Source: greek_legal_code_raptarchis | Tokens: 11064]